als_Latn dik_Latn sag_Latn
Odise Roshi i njohur ndryshe si “raketa” falë shpejtësisë, shkathësisë dhe qëndrueshëmrisë së tij duket se deri më tani ka justifikuar lartësinë e emrit që mban. Aktualisht Roshi vuan një dëmtim në menisk që u bë shkak për mosaktivizimin e tij në takimin me sllovenët e Triglav, ku Balaj shënoi golin e dytë të fitores fantastike 8-0. Mesa duket trajneri slloven Matjaz Kek pret rikuperimin e plotë të mesfushorit 24-vjeçar për të patur në dispozicion shërbimet e tij në aventurën Europiane në Europa League ku Rijeka do ta nisë nga turi i dytë paraeliminator përballë fituesit të ciftit Shkendija-Abeerden.
Roshi ka meritur statusin e legjionarit me fanellën kuqezi duke u aktivizuar plot 23 herë me përfaqësuesen tonë ku ka shënuar madje edhe golin e fitores ndaj Sllovenisë, sfidë e vlefshme për eliminatoret e Botërorit të Brazil 2014. Mesfushori fierak që shënon një eksperiencë 5-vjeçare në bundesligën gjermane me ekipet e Koln dhe Frankfurt, vetëm pak javë më parë i dha jetë eksperiencës së tij të re me ekipin e Rijekas, nënkampionët e Kroacisë, me të cilët përmbylli kështu disa tratativat disa mujore me nënshkrimin e kontratës 3-vjeçare. Roshi mbërriti në Kroaci si lojatr i lirë duke veshur edhe në nivel klubesh të njëjtën fanellë me shokun e tij të Kombëtares Bekim Balaj. Dëshira dhe objektivi i tij parësor tashmë është që të mund të luajë në vazhdimësi por për këtë i duhet të presë edhe pak.
als_Latn als_Latn